**Szombathely Megyei Jogú Város Önkormányzata Közgyűlésének**

**……..../2023. (………..) önkormányzati rendelete**

**az elhagyott hulladék felszámolásáról és a közterületek tisztán tartásáról**

Szombathely Megyei Jogú Város Önkormányzatának Közgyűlése a hulladékról szóló 2012. évi CLXXXV. törvény 35. § (1) bekezdés h) pontjában és 88. § (4) bekezdés c) pontjában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva – a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály véleményének kikérésével – a következőket rendeli el:

1. **§**

(1) Az önkormányzat lakossági bejelentés alapján vagy hivatalból végzi a település közigazgatási területén az elhagyott hulladék felderítését. Az elhagyott hulladék felderítése a Polgármesteri Hivatal közterület-felügyeleti feladatokat ellátó belső szervezeti egysége (továbbiakban: Közterület-felügyelet) útján történik.

(2) A Közterület-felügyelet helyszíni szemle keretében meghatározza a hulladék pontos helyét, becsült mennyiségét, típusát, jellegét és amennyiben lehetséges, a hulladék tulajdonosát vagy korábbi birtokosát.

(3) Ha az elhagyott hulladék pontos helyének beazonosítását követően megállapítható, hogy a hulladék magántulajdonban álló ingatlanon található, a Közterület-felügyelet a rendelkezésére álló adatok megküldésével haladéktalanul eljárást kezdeményez a területileg illetékes hulladékgazdálkodási hatóságnál az elhagyott hulladék felszámolása érdekében.

(4) Nemzeti vagyonba tartozó, nem önkormányzati tulajdonú ingatlanok esetében a Közterület-felügyelet a hulladék pontos helyének beazonosítását követően a rendelkezésre álló adatok megküldésével haladéktalanul eljárást kezdeményez a területileg illetékes hulladékgazdálkodási hatóságnál, ezzel egyidejűleg értesíti a polgármestert, aki felszólítja az ingatlan tulajdonosát vagy vagyonkezelőjét a hulladék mielőbbi elszállítására.

(5) Önkormányzati tulajdonban álló ingatlanon elhagyott hulladék esetében a Közterület-felügyelet lefolytatja a (4) bekezdés szerinti eljárást, ugyanakkor az önkormányzat városgazdálkodási és köztisztasági feladatot ellátó gazdasági társasága útján gondoskodik annak elszállításáról és a koncessziós társaságnak történő átadásáról. Amennyiben a területileg illetékes hulladékgazdálkodási hatóság megállapítja a jogsértés tényét, és ismertté válik az elkövető személye, a polgármester intézkedik az elszállítás költségeinek behajtása iránt.

(6) Az önkormányzat városgazdálkodási és köztisztasági feladatot ellátó gazdasági társasága, amennyiben feladatai ellátása során elhagyott hulladékot észlel, azt haladéktalanul jelzi a Közterület-felügyeletnek.

(7) A városgazdálkodási és köztisztasági feladatot ellátó gazdasági társaság az önkormányzattal kötött szerződés alapján látja el a város közterületei tisztántartásával kapcsolatos feladatokat.

1. **§**

Hatályát veszti A hulladékgazdálkodási közszolgáltatás igénybevételének rendjéről szóló 48/2013. (XII.5.) önkormányzati rendelet.

1. **§**

Ez a rendelet a kihirdetését követő napon lép hatályba.

|  |  |
| --- | --- |
| **(: Dr. Nemény András :) polgármester** | **(: Dr. Károlyi Ákos :) jegyző** |